Luni, 6 mai (a doua zi a Sfintelor Paşti), Preasfințitul Părinte Iustin, Episcopul Maramureșului și Sătmarului, va sluji la Catedrala „Adormirea Maicii Domnului” din Satu Mare.
Luni, 6 mai, Preasfințitul Părinte Timotei Sătmăreanul, Arhiereu-vicar al Episcopiei Ortodoxe Române a Maramureșului și Sătmarului, va sluji la Catedrala Istorică „Adormirea Maicii Domnului” din Baia Mare.
Marţi, 7 mai (a treia zi a Sfintelor Paşti), Preasfințitul Părinte Episcop Iustin, va sluji la Mănăstirea „Învierea Domnului” Habra, Protopopiatul Baia Mare, județul Maramureș, cu ocazia serbării hramului lăcașului monahal. Răspunsurile la strană vor fi oferite de membrii Grupului psaltic „Theologos”.
Marţi, 7 mai, Preasfințitul Părinte Timotei Sătmăreanul va sluji la Parohia „Sfântul Mare Mucenic Gheorghe” din localitatea Rozavlea – Șesu Mănăstirii, Protopopiatul Vișeu, județul Maramureș.
Vineri, 10 mai – Izvorul Tămăduirii, Preasfințitul Părinte Episcop Iustin va sluji la Mănăstirea „Sfânta Ana” Rohia, Protopopiatul Lăpuș, județul Maramureș, cu ocazia serbării celui de-al doilea hram al așezământului monahal. Răspunsurile la strană vor fi oferite de membrii Grupului psaltic „Theologos”.
Vineri, 10 mai, Preasfințitul Părinte Timotei Sătmăreanul va sluji la Mănăstirea „Izvorul Tămăduirii” Petrova, Protopopiatul Vișeu, județul Maramureș, cu ocazia hramului așezământului monahal.
Sâmbătă, 11 mai, Preasfințitul Părinte Timotei Sătmăreanul va binecuvânta și va sfinți capela de cimitir a Parohiei Ortodoxe Rus, Protopopiatul Baia Mare, județul Maramureș.